СТАНОВИЩА И ПРЕДЛОЖЕНИЯ от проведени съвместни заседания на ПК по Бюджет и финанси, ПК Устройство на територията и ПК по Проекти и социална политика към Общински съвет Златоград на 26.01.2026 г. от 17:00 часа, към материалите, включени за разглеждане в дневния ред на редовното заседание на ОбС Златоград на 27.01.2026 г. – 15:00 часа.
По т.1. Докладна записка относно: Кандидатстване по Проект „Красива България“ за 2026 година. С вх.№ ОС-95/23.01.2026г. и изх.№ 61-00-36/23.01.2026г., постъпила от кмета на община Златоград. 

Становище на Постоянните комисии – Г-жа Угорлиева представи докладната записка.  Инж. Хаджийски представи дейностите, които са включени изцяло по южната фасада на болницата и покрива. Подмяна на външни прозорци, които са не подменени на южната фасада, тава са изцяло на приземния етаж и няколко от другите етажи. Включва топлинна изолация на покрива, от вътрешната страна се полага каменна вата и подмяна на подпрозоречните прагове. Входната врата, която е компрометирана, тя е заложена за ремонт или подмяна на нова, заложена е и мълниезащита, която е задължителна за изпълнение. Г-жа Кръстева попита какво се случва със съпътстващата мярка за достъпна архитектурна среда с подхода за бърза помощ. Инж. Хаджийски отгвори, че са били заедно с  проектанта, с д-р Чинар, с д-р Личев, инж. Чаушева и г-жа Угорлиева и няколко шофьори на линейки, с които са уточнили нещата как в последствие да се допроектира. Имало е идеи, представил ги е проектанта и са добавили някои неща, за да се случи, както трябва. Не се кандидатства по съпътстващата мярка. 

Комисиите гласуваха проекта на решение  с 6 гласа „за“, 0 „против“ и  0 „въздържал се“ 

********************
По т.2. Докладна записка относно: Извършени разходи за кандидатстване по Проект „Красива България“ за 2026г., с вх. № ОС-96/23.01.2026г. и изх.№ 61-00-37/23.01.2026г., постъпила от кмета на община Златоград. 

Становище на Постоянните комисии –  Имаше въпроси на които бе отговорено. Инж. Хаджийски информира, че има актуализиран доклад за енергийна ефективност на цялата болница на трите корпуса, проект за двата корпуса и доклад за оценка за съответствие за двата корпуса. 
Комисиите гласуваха предложението  с 6 гласа „за“, 0 „против“ и  0 „въздържал се“ 

********************
По т.3. Докладна записка относно: Процедура по чл.15 от Закона за устройство на територията за УПИ І-за хотел, кв.24 по ПУП на гр.Златоград и прекратяване на съсобственост в поземлен имот с идентификатор 31111.32.239 по Кадастрална карта на гр.Златоград по молба на А. С. С., с вх.№ ОС – 80/22.01.2026г. и изх.№ 61-00-29/22.01.2026г., постъпила от кмета на община Златоград. 
Становище на Постоянните комисии – Г-жа Цекова представи докладната записка като каза, че е спазена цялата процедура. 
Не постъпиха въпроси и коментари по точката. 

Комисиите гласуваха първия проект на решение  с 5 гласа „за“, 0 „против“ и  0 „въздържал се“ и 1 негласувал. 
Комисиите гласуваха втория проект на решение  с 5 гласа „за“, 0 „против“ и  0 „въздържал се“ и 1 негласувал. 

********************
По т.4. Докладна записка относно: Заявление с вх.№ 94-00-4647/18.11.2025г. и Заявление с вх.№ 94-00-200/22.01.2026г. от А. С. К. с искане за издаване на разрешение за изработване на ПУП-ПЗ и одобряване на Задание за допускане и изготвяне на ПУП-ПЗ, с вх.№ ОС-86/23.01.2026г. и изх.№ 61-00-32/23.01.2026г., постъпила от кмета на община Златоград. 
Становище на Постоянните комисии – Г-жа Цекова представи докладната записка. 

Не постъпиха въпроси и коментари по точката. 

Комисиите гласуваха точката да се допусне до заседание с 6 гласа „за“, 0 „против“ и  0 „въздържал се“
************************

По т.5. Докладна записка относно: Участие, като партньор на Регионална дирекция „П******* б******** и з******* на н********“ гр. Смолян, която е бенефициент по процедура чрез директно предоставяне на безвъзмездна финансова помощ BG**********-*.*** – „Повишаване готовността за предотвратяване и овладяване на бедствия, пожари и извънредни ситуации“, с вх.№ ОС-83/22.01.2026г. и изх.№ 61-00-31/22.01.2026г., постъпила от кмета на община Златоград. 
Становище на Постоянните комисии – Г-жа Иванова представи докладната записка. Г-жа Кръстева попита необходимо ли е предварително изпълнение на решението. Г-жа Иванова отговори, че няма нужда, защото решението на Общински съвет е необходимо, ако бъде одобрено проектното предложение. Общински съвет първо трябва да даде съгласие да кандидатстваме и след това да одобри текста на партньорското споразумение, което да бъде разписано.
Комисиите гласуваха проекта на решение с 6 гласа „за“, 0 „против“ и  0 „въздържал се“ 

************************

По т.6. Отпускане на средства за лечение на И. Д., писмо с вх.№ ОС-76/21.01.2026г., постъпило от Началника на Гранично полицейско управление – Златоград, Предложение с вх.№ ОС-78/21.01.2026г., постъпило от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев и писмо с вх.№ ОС-82/22.01.2026г., постъпило от кмета на община Златоград.

Становище на Постоянните комисии –  Г-жа Кръстева представи предложението от групата съветници. 
Г-жа Александрова зачете проекта на решение: 

На основание чл. 21, ал.1, т.6 и т.23 от ЗМСМА, във връзка чл. 94 от Закона за публичните финанси Общински съвет Златоград  

Р Е Ш И:

1. Одобрява отпускането на еднократна парична помощ в размер на 10 000 евро (десет хиляди евро) на И. Д. за извършване на операция.

2. Възлага на Кмета на Община Златоград да включи сумата по т. 1 в бюджета на община Златоград за 2026г, по § 42-14 „Обезщетения и помощи по решение на Общински съвет“,  дейност „Общинска администрация“

Комисиите гласуваха проекта на решение с 6 гласа „за“, 0 „против“ и  0 „въздържал се“ 

************************

По т.7. Докладна записка относно: Издаване на запис на заповед от Кмета на Община Кирково в полза на ДФ „Земеделие”, обезпечаващ авансово плащане за 2026 г по Споразумение №РД50-18 / 20.01.2026г. от интервенция II.Ж.5  „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони 2023 – 2027 г.,  за проектна инвестиция  № BG*********-*.***.****, сключен между МИГ Кирково-Златоград и Управляващия орган на СПРЗСР, с вх.№ ОС-81/22.01.2026г., постъпила от Изпълнителния директор на Сдружение „М** К*******-З*********“ и докладна записка с вх.№ ОС-94/23.01.2026г., постъпила от кмета на община Златоград.  

Становище на Постоянните комисии – Г-жа Угорлиева представи докладната записка. В дебатите стана ясно, че е допусната техническа грешка в докладната записка относно: “издаване на запис на заповед от кмета на община Кирково в полза на….“ Трябва да е записано община Златоград. 
Комисиите гласуваха проекта на решение с 6 гласа „за“, 0 „против“ и  0 „въздържал се“ 

************************

По т.8.  Други

· Писмо относно: Изпращане на годишните отчети за дейността и за изпълнение на бюджета на Асоциацията по ВиК на обособената територия, обслужвана от „В**“ Е*** – гр. Смолян за 2025 г., с вх.№ ОС-77/21.01.2026г., постъпила от Областен управител на Област Смолян и Председател на Асоциацията по ВиК на обособена територия, обслужвана от „В**“ Е***, гр. Смолян. 

Становище на Постоянните комисии – Не постъпиха въпроси и коментари. 
************************

НЕВЕНА АЛЕКСАНДРОВА
Председателстващ ПК

 на Общински съвет Златоград

Изготвил:
Елмира Топчиева

Гл. специалист Канцелария ОбС

